***በዓል ውራየ በሎም***

መንእሰይ ኤርትራ ተቐባሊ ሕድሪ፡ ብደገ ይኹን ውሽጢ ዘካይድ ወፍሪ፡ በዓል ውራየ በሎ ንመደናገሪ።

በዓል ውራየ ተሰካም ሓላፍነት፡ ተልእኮ ክዕቅብ ክሳብ ዘለኹ ብሂወት፡ ቃለይ ከይዓጽፍ ዝመሓልኩ ብእውነት፡

ሓበላ የብሉን ኣእሙሮይ ዝኽውል ራኢ፡ ግመ ኣይሽፍኖን ኣዒንተይ መጻኢ ከይርኢ፡ ኤርትራዊ እንድየ ውላድ ብሉጽ ዘርኢ።

በዓል ውራየ በሎም ነቶም ዝዘንግዑ፡ ሃገር ኪሒዶም ትኳቦ ዝበልዑ፡ ሓዊቶም ጀጋኑየ ሃገሮም ዘልምዑ።

መንእሰየ በሎም ብርኪዛ ሃገር፡ ብዓሌት ወገን ሃይማኖት ዘይደናጋር፡ ታሪኽ ጀጋኑ ተዓጢቐ ዝነብር።

ታሪኽ ኣሎኒ በሎም ታሪኽ ተዘክሮ፡ ዘኹርዕ ዘብልሕ ንኣእሙሮ፡ ዛንታ ዋርሳይ ዛንታ ይከኣሎ።

ሃገር ከላቶም ሰማይ ዝጥምቱ፡ ጉልበት ከለዎም ትኳቦ ዘቛምቱ፡ ለባም ዘይብሎም ኩሎም ዝሓውተቱ።

ንገሮም ክሳብ ዝሰምዑኻ፡ ኣደኻ ዋዕሮ ጅጝና ኣቦኻ፡ ምእንቲ ራህዋ ዝወደኡ በጃኻ።

ንገሮም ምዃንካ መንእሰይ ኤርትራዊ፡ ዕጥቅኻ ሓያል ዕጥቂ ዘመናዊ፡ ሓምቢስካ ትወጽእ ካብ ረመጽ ሓሳዊ።

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር ምያዝያ 11, 2018.